**ΣΕΜΙΝΑΡΙΟ ΣΥΜΠΛΗΡΩΣΗΣ ΜΗΧΑΝΟΓΡΑΦΙΚΟΥ**



**Με πρωτοβουλία του προέδρου, της Δημοτικής Επιτροπής Παιδείας και της Σχολικής Επιτροπής Δευτεροβάθμιας Εκπαίδευσης, καθηγητή Θωμά (Μάκη) Κιούση** διοργανώνεται σεμινάριο επαγγελματικού προσανατολισμού με θέμα:

**«Συμπλήρωση Μηχανογραφικού»**

Το σεμινάριο θα πραγματοποιηθεί την **Πέμπτη 8 Ιουλίου 2021** ως εξής :

**11:00 - 12:00 για τις σχολές του 1ου Επιστημονικού Πεδίου**

**12:00 - 13:00 για τις σχολές του 2ου Επιστημονικού Πεδίου**

**13:00 - 14:00 για τις σχολές του 3ου Επιστημονικού Πεδίου**

**14:00 - 15:00 για τις σχολές του 4ου Επιστημονικού Πεδίου**

Το σεμινάριο απευθύνεται σε όλους τους μαθητές των **Λυκείων του Κορωπίου** οι οποίοι υποβάλλουν φέτος το μηχανογραφικό τους και στους γονείς των μαθητών που επιθυμούν περαιτέρω ενημέρωση για τις σχολές του μηχανογραφικού. Αναλυτικά:

Το σεμινάριο περιλαμβάνει τις εξής θεματικές ενότητες:

* Η φιλοσοφία ενός σωστού μηχανογραφικού
* Ελάχιστη βάση εισαγωγής
* Παρουσίαση σχολών ανά επιστημονικό πεδίο
* Στρατιωτικές σχολές - Σώματα ασφαλείας
* Μηχανογραφικό Κύπρου

**Εισηγητής:**

**Ο κ. Δημήτρης Τσίκνας, Σύμβουλος Σπουδών,** εισηγητής σε θέματα επαγγελματικού προσανατολισμού.

Προκειμένου να το παρακολουθήσουν γονείς και μαθητές θα πρέπει να έχουν εγκατεστημένη την εφαρμογή Zoom στην συσκευή τους και να συνδεθούν λίγα λεπτά πριν την έναρξη, κάνοντας κλικ στον σύνδεσμο του σεμιναρίου που θα τους αποσταλεί από το Σχολείο τους με **email την Τετάρτη 7 Ιουλίου**, ώστε να μεταφερθούν αυτόματα στην αίθουσα αναμονής.